Դեպքի օրը, ըստ ամբաստանյալների պաշտպանների, Արմեն Փիրոյանը հետեւել է նախկին կնոջն ու Աշոտ Մնացականյանին, ապա դանակով հարձակվել վերջինիս վրա, որից հետո էլ վիճաբանություն է տեղի ունեցել. «Աշոտ Մնացականյանն էլ ցուցմունք է տվել այն մասին, որ Արմեն Փիրոյանն է իր վրա հարձակվել դանակով, ինքը դանակը վերցրել է, որից հետո մի քանի անգամ խփել են իրար: Այնուհետեւ ինքը գնացել է սուպերմարկետի մոտ, որ խոսի Արմենի հետ, բայց Արմենն է եկել իր վրա եւ էլի սկսել են միմյանց խփել: Աշոտ Մնացականյանն ասել է նաեւ, որ ոչ մի բան չի կազմակերպել, լուրջ բան չի եղել, որ ընկերներին էլ մի հատ պատմեր»: